Dedit predictus comes Rainaldus* in supradicto burgo [i.e. Salinis] locum ad ęcclesiam construendam, in quo extructa fuit capella in honore sancti Andreę apostoli: que ex materia lignorum facta, per incuriam ad nihilum postea fuit redacta. Dedit in Evoregio terram que fuit Teutberti, que a monachis aliquandiu possessa est. ([321] Sed propter contrarietates quas Odilo quidam faciebat eis, intermissa ab his usque dum, possidentibus ipsis locum sancti Anatholii, iterum jam dictus comes restituit illis.) Actum est hoc anno M XXVI ab incarnationi Domini, post mortęm Willelmi* comitis qui ipso anno obiit.